stanford-oval/wikipedia huggingface dataset:
HMS Inconstant (1914)
Palvelus

Palvelukseen otettaessa alus liitettiin Suuren laivaston engl. Grand Fleet Rosythiin sijoitettuun 1. risteilijäviirikköön, missä alus oli ensimmäisen maailmansodan päättymiseen saakka. Alus osallistui saksalaisen kaapparin Meteorin etsimiseen sekä laivaston mukana Skagerrakin taisteluun 31. toukokuuta - 1. kesäkuuta 1916. Alukselle asennettiin syyskuussa 1917 kiskot, joilla se kykeni kuljettamaan 74 miinaa. Alus suoritti viisi miinoitusmatkaa, joiden aikana se laski kaikkiaan 370 miinaa.
Ensimmäisen maailmansodan päätyttyä alus lähetettiin vuoden 1919 alussa Itämerelle vanhemman lippu-upseerin aluksena. Alus palasi huhtikuussa Britteinsaarille, jolloin se liitettiin 2. risteilijäviirikköön Harwichiin.
Inconstant poistettiin palveluksesta lokakuussa 1919, jolloin siitä tehtiin 1. sukellusvenelaivueen emäalukseksi. Alus oli tehtävässä helmikuuhun 1922 lukuun ottamatta lyhyttä määräystä Atlantin laivaston lippulaivana. Se poistettiin lopullisesti palveluksesta 16. helmikuuta Chathamissa ja myytiin romutettavaksi 9. kesäkuuta 1922 Cashmorelle Newportiin.
Harma

Harma on kurikkalainen vuonna 2006 perustettu rockyhtye. Yhtyeessä soittavat J-P Pitkämö (kitara ja laulu), Henkka Mäki (basso), Ari Perkiö (kosketinsoittimet) ja Joni Mäntykoski (rummut). Yhtyeen nimi viittaa elottomiin väreihin ja yhtyeen soittamaan musiikkin, jota luonnehditaan mollivoittoikseksi.
Harman ensimmäinen demo on keväällä 2006 tehty Maailma häpeää meitä. Demolla oli kappaleet ”Maailma häpeää meitä”, ”Hetki” ja ”Katse maahan vajoaa”. Varsinaiset leipätyöt häiritsivät musiikin tekemistä niin paljon, että yhtye vetäytyi talviteloille loppukesästä 2006 ja demo jäi jakamatta.
Uusi tuleminen

Henkka, J-P ja Ari harjoittelivat Pitkämönkylän treenikämpällä vanhoja Harma-kappaleita akustisesti vuoden 2008 alussa ja esiintyivätkin unplugged ravintola Catchyssä Kurikassa. Akustinen soittaminen oli kuitenkin heidän mielestään ”vain jotenkin niin munatonta”. Akustinen soittaminen kuitenkin oli yhteissoiton kannalta hyväksi. Yhtyeen rumpaliksi tuli Joni Mäntykoski. Yhteistyö luonnistui ja Harma mallia 2008 oli valmis soittamaan. Harjoittelun ja keikkojen lomassa tehtiin myös uusia kappaleita ja niistä kaksi ilmestyi keväällä 2009 KurikanKEMU ry:n kokoelmalevyllä.
Seuraavana vuonna (2009) yhtye esiintyi monenlaisissa tapahtumissa, pubeissa, ravintoloissa. Uutena aluevaltauksena olivat häät, joiden ohjelmistossa oli myös iskelmiä.
Vuonna 2010 Harma äänitti kaksi kappaletta: ”Sinun sielusi”, josta tehtiin myös parisuhteen päättymisestä kertova musiikkivideo ja ”Pirunpelto”. Video julkaistiin YouTubessa. Suunnitelmissa oli omakustanteen julkaiseminen, joten sen kappaleiden hiominen vei aikaa loppuvuodesta. Äänitykset tehtiin 2011 alkuvuonna. Levyn masterointi ja miksaus vei loppuvuoden.
Uusi tuleminen > Albumin julkaisu

Vuoden 2012 alku kului levyn julkaisun valmistelussa. Harman esikoisalbumi Kaihokaupunki julkaistiin 18. huhtikuuta 2012, julkaisija oli Inverse Records. Albumi sijoittui Suomen virallisella listalla sijalle 25. Levyllä on 10 kappaletta yhtyeen omaa musiikkia: suomalaista melankoliaa ja suuria tunteita.
Keväällä 2013 yhtye ilmoitti jäävänsä tauolle.
Aiheesta muualla

Harman www-sivut (Arkistoitu – Internet Archive)
Harma Facebookissa
Harma YouTubessa
Harma Spotifyssä
Hans Heyerdahl

| Hans Heyerdahl |
| --- | --- |
 Omakuva (1882)
Henkilötiedot
Koko nimi:  Hans Olaf Halvor Heyerdahl
Syntynyt: 8. heinäkuuta 1857 Smedjebacken, Ruotsi
Kuollut: 10. lokakuuta 1913 (56 vuotta) Lysaker, Norja
Ammatti:  taidemaalari
Hans Olaf Halvor Heyerdahl (8. heinäkuuta 1857 Smedjebacken, Ruotsi – 10. lokakuuta 1913 Lysaker, Norja) oli norjalainen naturalistinen taidemaalari.
Heyerdahl syntyi Ruotsin Taalainmaalla ja varttui Drammenissa Norjassa. Vuonna 1874 hän muutti Müncheniin ja 1878–1882 hän asui Pariisissa, jossa häntä opetti Léon Bonnat. Pariisin jälkeen Heyerdahl muutti Firenzeen, ja vuonna 1885 hän palasi Norjaan.
Teoksia

Adam og Eva drives ut av Paradiset (1877)
Ved vinduet (1881)
Landeveien, Åsgårdstrand (1890)
Aiheesta muualla

Kuvia tai muita tiedostoja aiheesta Hans Heyerdahl Wikimedia Commonsissa
Heikki Marttinen

Heikki Antero Marttinen (4. marraskuuta 1946 Kärkölä – 5. marraskuuta 2010 Iitti) oli suomalainen teollisuusjohtaja. Hän toimi Imatran Voiman johtajana vuosina 1993–1997 ja pääjohtajana 1997–1998, Fortumin pääjohtajana 1998–2000 ja Eimon toimitusjohtajana 2000–2002. Vuodesta 2001 alkaen hän toimi myös pörssiyhtiö Teklan hallituksen puheenjohtajana.
Aiheesta muualla

YLEn Elävä arkisto: Heikki Marttisen ajolähtö Fortumista
YLEn Elävä arkisto: Onko huippujohtaja visionääri ja pelkkä omistajien renki?
Harold von Mickwitz

Paul Harald (Harold) von Mickwitz (22. toukokuuta 1859 Helsinki – 12. helmikuuta 1938 Helsinki) oli suomalaissyntyinen Saksassa ja Yhdysvalloissa vaikuttanut konserttipianisti, pianonsoiton opettaja ja säveltäjä.
Mickwitzin vanhemmat olivat Suomeen sijoitettujen venäläisten joukkojen esikuntalääkäri ja salaneuvos Paul Joakim von Mickwitz (1812–1888) ja hänen toinen puolisonsa Amalia Elisabet Agthe (1831–1895). Mickwitz opiskeli pianonsoittoa Helsingissä 1870–1875 Faltinin, Svärdsjön ja Steinin johdolla ja kävi samalla Helsingin yksityislyseota 1871–1876. Hän opiskeli 1876–1879 Pietarin konservatoriossa van Arkin, Theodor Leschetizkyn ja Brassinin oppilaana ja sen jälkeen Wienissä 1880–1884 Leschetizkyn johdolla. Mickwitz toimi pianonsoiton opettajana Helsingin musiikkiopistossa 1882–1884 ja piti samalla konsertteja Suomessa, Saksassa ja Baltian maissa. Hän oli sitten pianonsoiton opettajana Stuttgartin konservatoriossa 1885–1886 sekä Karlsruhessa 1886–1893 ja Wiesbadenissa 1893–1895. Palattuaan Suomeen 1895 hän oli Hufvudstadsbladet-lehden musiikkiarvostelijana ja toimi konserttipianistina.
Mickwitz muutti 1897 Yhdysvaltoihin. Hänestä tuli samana vuonna Shermanissa Texasissa sijainneen Kidd-Key Collegen musiikkikonservatorion johtaja ja hän sai Yhdysvaltain kansalaisuuden 1902. Mickwitz johti Chicagossa sijainneen Bushin musiikkikonservatorion (Bush Conservatory of Music) piano-osastoa 1906–1908 ja uudelleen 1912–1916. Hän oli muun muassa Dallasissa sijaitsevan Southern Methodist Universityn musiikkidekaanina 1916–1918 ja toimi Juilliard Schoolin pianonsoiton pääopettajana. Jäätyään eläkkeelle 1929 Mickwitz palasi Suomeen.
Sävellyksiä

Preludes (1882)
Deux morceaux (1890)
Impromptu (1890)
Deux romances pour piano (1892)
Polonaise de concert ja Etude de concert pour piano (1895)
Kirjallista tuotantoa

The memoirs of Harold von Mickwitz ; edited and presented by The Mickwitz Club of Dallas, Texas. Dealey & Lowe, Dallas, Texas 1936
Käännös suomeksi
Haddaway

| Haddaway |
| --- | --- |
 Haddaway esiintymässä vuonna 2004.
Henkilötiedot
Syntynyt: 9. tammikuuta 1965 (ikä 59) Port of Spain, Trinidad ja Tobago
Muusikko
Laulukielet:  englanti
Aktiivisena:  1992–
Tyylilajit:  pop, dance, eurodance
Levy-yhtiöt:  Arista Records Coconut Records Razor & Tie
Aiheesta muualla
haddaway.eu
  [ Muokkaa Wikidatassa ] [ ohje ]  
Nestor Alexander Haddaway (s. 9. tammikuuta 1965 Port of Spain, Trinidad ja Tobago), taiteilijanimeltään Haddaway, on trinidadilais-saksalainen eurodancelaulaja. Hänen levyjään on myyty maailmanlaajuisesti noin 28 miljoonaa kappaletta.
Haddawayn tunnetuin kappale on "What Is Love", joka nousi vuonna 1993 monen Euroopan maan hittilistojen kärkeen. "What Is Love" -singleä oli myyty jo vuosi ilmestymisensä jälkeen 2,6 miljoonaa kappaletta . Kappale on myös yksi tunnetuimmista eurodance-hiteistä.
Lapsuus ja ura

Haddaway syntyi Trinidadin saarella hollantilaisen meritutkijaisän ja paikallisen sairaanhoitajaäidin perheeseen. Poika lähti jo kolmivuotiaana isänsä kanssa Eurooppaan, kun vanhemmat erosivat.
16-vuotiaana Haddaway muutti Yhdysvaltoihin äitinsä luokse ja kävi lukionsa Maryland Cityssä maan itärannikolla. Koulun musiikkipiireissä aktiivisesti vaikuttanut Haddaway valmistui lukiosta vuonna 1983. Hän jatkoi opiskelemaan politiikkaa Washingtoniin ja samalla esiintyi cover-yhtyeessä nimeltä Chance. Tuolloin hän oli eritoten kiinnostunut jazzista ja soulista.
24-vuotiaana eli vuonna 1989 hän palasi Eurooppaan ja asettui Saksan Kölniin. Hän aloitti amerikkalaisen jalkapallon pelaamiseen paikallisessa joukkueessa ja teki musiikkia vapaa-ajallaan .
Saksalainen Coconut records palkkasi Haddawayn vuonna 1992. Jo hänen ensimmäinen singlensä, ”What Is Love”, nousi miehen tunnetuimmaksi kappaleeksi. Haddawayn debyyttialbumi Haddaway – The Album julkaistiin vuonna 1993, ja siltä nousi listoille kolme muutakin singleä, ”Life”, ”I Miss You” ja ”Rock My Heart”.
Toinen albumi The Drive julkaistiin vuonna 1995, ja se jatkoi edeltäjänsä linjoilla tuottaen muutamia listahittejä, mutta tämän jälkeen Haddaway ei ole onnistunut uusimaan menestystään. Tähän vaikutti myös eurodance-musiikkityylin suosion hiipuminen.
Haddaway on kuitenkin jatkanut musiikin tekemistä esiintyen myös Suomessa useasti. Yksityiselämässään hän on myös aktiivinen urheilun harrastaja ja osaa puhua neljää eri kieltä .
Diskografia > Albumit

1993 Haddaway – The Album
1995 The Drive
1998 Let's Do It Now
1999 All The Best His Greatest Hits
2001 My Face
2002 The Greatest Hits
2002 Love Makes
2005 Pop Splits
2011 Gotta Be
Diskografia > Singlet

1993 "What Is Love"
1993 "Life"
1993 "I Miss You"
1994 "Rock My Heart"
1995 "Fly Away"
1995 "Catch A Fire"
1995 "Lover Be Thy Name"
1997 "What About Me"
1998 "Who Do You Love"
1998 "You're Taking My Heart"
2001 "Deep"
2002 "Love Makes"
2003 "What Is Love Reloaded"
2005 "Spaceman"
2005 "Missionary Man"
2008 "I Love The 90s"
2010 "You Gave Me Love"
2012 "Up and Up" (with The Mad Stuntman)
Aiheesta muualla

Wikimedia Commonsissa on kuvia tai muita tiedostoja aiheesta .
Haddawayn viralliset kotisivut (Arkistoitu – Internet Archive)
Haddawayn historiaa Discogs-tietokannassa
Harmaa Kalma

| Harmaa Kalma |
| --- | --- |
 Harmaa Kalma ensiesiintymisessään Suomessa
Luoja(t):  Stan Lee & Jack Kirby
Kustantamo:  Marvel
Ensiesiintyminen:  Journey into Mystery (Vol. I) #107.
Henkilötiedot
Oikea nimi:  Paul Pierre Duval
Status:  Aktiivinen
Pituus:  180 cm
Paino:  79 kg (ihmisenä), 340 kg (kiviolomuodossa)
Ryhmäsidokset:  Pahuuden Mestarit, AIM
Henkilöllisyydet:  Paul St. Pierre
Voimat:  Kyky muuttaa mitä tahansa kiveksi kosketuksellaan. Yli-inhimillinen voima ja kestävyys
Harmaa Kalma (Paul Pierre Duval) on Marvel-kustantamon sarjakuvissa esiintyvä superroisto, jonka ensiesiintyminen tapahtui amerikkalaisen Journey into Mystery -lehden numerossa #107 (1964). Hahmon loivat Stan Lee ja Jack Kirby. Harmaa Kalma on pääasiallisesti Thorin vihollinen.
Suomessa Harmaa Kalma esiintyi ensimmäisen kerran Kostajat Erikoisjulkaisu 1992 -lehdessä vuonna 1992.
Historia

Paul Pierre Duval oli ranskalainen kemisti, joka tapaturmassa kaatoi kädelleen tuntemattoman yhdistelmän kemiallisia aineita. Toivuttuaan hän huomasi kykenevänsä muuttamaan kätensä kosketuksella minkä tahansa substanssin - myös orgaanisen graniitinomaiseksi aineeksi. Koskettamalla itseään Duval onnistui muodostamaan itseensä elävän kivikuoren, joka takasi hänelle yli-inhimilliset voimat ja kestävyyden.
Uusien voimiensa avulla Duval ryhtyi rikolliseksi kutsuen itseään Harmaaksi Kalmaksi. Ajan myötä Kalma kuitenkin kyllästyi ja alkoi tavoitella kuolemattomuutta. Hän kehitti fiksaation Thoriin, jonka vasaran hän uskoi olevan avain kuolemattomuuteen. Thor kuitenkin voitti Kalman.
Harmaa Kalma jatkoi kuitenkin taisteluaan lukuisia supersankareita, kuten Rautamiestä, Haukkaa, Hämähäkkimiestä ja Nick Furya vastaan. Epäonnistuttuaan Kalma palasi vielä kerran taisteluunsa arkkivihollistaan Thoria vastaan, mutta joutui tällä kertaa ajelehtimaan avuttomana avaruuteen.
Täältä hän palasi takaisin Maahan taistellakseen Kostajia vastaan. Myöhemmin Harmaa Kalma liittyi Pahuuden Mestareihin ja Tohtori Doom työllisti hänet taistelemaan Hulkia vastaan. Hulk kuitenkin nöyryytti Kalmaa katkaisemalla tämän käden.
Harmaa Kalma hyökkäsi myöhemmin Möykyn kimppuun ja muutti hänet kosketuksellaan kiveksi. Ihmeneloset saivat Kalman vangittua, mutta Möykky huomasi yllätyksekseen kykenevänsä vaihtamaan olomuotoaan ihmisen ja Möykyn välillä.
Näiden tapahtumien jälkeen Thor vangitsi Harmaan Kalman, mutta oletettavasti hän on paennut vankilasta.
Voimat ja varusteet

Harmaa Kalmalla on kyky muuttaa mikä tahansa esine tai olento, orgaaninen tai epäorgaaninen liikkumattomaksi, graniittimaiseksi kiveksi koskettamalla sitä oikealla kädellään. Käden muutos on pysyvä, eikä Kalma voi pyyhkiä sitä. Kosketus aikaan saa lähes välittömän kohteen muutoksen atomi atomilta kivimäiseksi aineeksi.
Harmaa Kalma kykenee muuttamaan pinta-alaltaan maksimissaan noin kylpyammeen kokoisen objektin kiveksi (ihminen on noin viidennes tästä alueesta). Kalma ei kuitenkaan voi kontrolloida muutosprosessia. Jokainen kerta hänen kätensä koskettaessa jotain, käynnistää se muutosprosessin joka muuttaa mahdollisen maksimimärän aluetta kiveksi.
Mikäli Kalma siis koskettaisi esimerkiksi lentokoneen ohjauspaneelin metalliosia, rajoittuisi muutosprosessi pelkästään paneelin metallisiin osiin. Samalla lailla jos Kalma koskettaa kahta toisiaan koskettavaa ihmistä, vain se ihminen, johon Kalma koski, muuttuisi kiveksi.
Muutosprosessi vaatiikiin molekyylitason jatkuvuutta levitäkseen. Jotkin tekstiilit eivät kuitenkaan muutu Kalman kosketuksesta vaan vaikutus voi mahdollisesti levitä sen läpi tekstiilin suojaamaan aineeseen, kuten ihoon.
Harmaan Kalman aikaan saama muutos kestää noin tunnin ajan, jonka jälkeen uhri palautuu normaaliolomuotoonsa. Kivetettyä aikaa ei voi lisätä koskettamalla uhria toistuvasti. Tietysti muutosprosessin täysin päätyttyä voi Harmaa Kalma kivettää uhrin uudelleen.
Kivetyksestä ei tiedetä jääneen jälkivaikutuksia uhreihin. Ollessaan kivimuodossa uhreja voidaan kuitenkin vaurioittaa samalla lailla mitä vaikkapa graniittipatsaita. Muutosprosessin mentyä ohitse vauriot jäävät myös normaalitilaan.
Harmaa Kalma voi koskettaa itseään oikealla kädellään ja muuttaa itsensä näni kiveksi. Toisin kuin uhrinsa, Kalma kykenee liikkumaan ja säilyttää tietoisuutensa. Samalla Harmaa Kalma saa itselleen kiven fysikaaliset ominaisuudet, kuten kestävyyden ja lujuuden. Hänen normaali-ihmisen refleksit ja nopeutensa säilyvät ennallaan. Myös Kalman fyysinen voima lisääntyy dramaattisesti. Kiviolomuodossaan hän voi nostaa jopa 11 tonnia. Tavallisessa olomuodossaan Kalmalla on normaalin ikäisensä miehen voimat.
Harmaa Kalma rajoittaa voimiensa käyttöä erikoisvalmisteisella hanskalla, jossa on kuitenkin kämmenen kohdalla pieni aukko, mistä kivettävä voima voi siirtyä uhriin.
Harmaa Kalma muissa medioissa

Harmaa Kalma esiintyi välivastuksena Marvel: Ultimate Alliance -videopelissä, jossa tämä toimii Mandariinin palatsin vartijana.
Harmaa Kalma esiintyy pomovastuksena yhdessä Marvel Ultimate Aliance 2-pelin bonustehtävässä. Siinä täytyy tuhota kaikki autot ennen kuin voi taistella häntä vastaan.
HMS Uttern (Utn)

| HMS Uttern |
| --- | --- |
 HMS Uttern, 1962

Aluksen vaiheet
Rakentaja:  Kockums
Kölinlasku:  1955
Laskettu vesille:  14. marraskuuta 1958
Palveluskäyttöön:  15. maaliskuuta 1960
Poistui palveluskäytöstä:  1. heinäkuuta 1980
Tekniset tiedot
Uppouma:  720 t (standardi) 900 t (sukelluksissa)
Pituus:  64,5 m (vesiraja) 66,0 m (kokonaispituus)
Leveys:  5,1 m
Syväys:  5,0 m
Koneteho:  2-akselinen, 2 x Pielstick-dieselmoottoria 1 660 hv 2 x ASEA-sähkömoottoria 1 700 kW
Nopeus:  16 solmua (pinnalla) 20 solmua (sukelluksissa)
Miehistöä:  44
Aseistus
Aseistus:  4 x 53,3 cm M/54 -torpedoputkea
HMS Uttern (runkonumero Ut ja Utn) oli Ruotsin laivaston Hajen-luokan sukellusvene.
Valmistus

Alus tilattiin 1952 Malmöstä Kockums Mekaniska Verkstads AB:lta, missä köli laskettiin vuonna 1955. Alus laskettiin vesille 14. marraskuuta 1958 ja liitettiin laivastoon 15. maaliskuuta 1960.
Palvelus

Alus poistettiin palveluksesta 1. heinäkuuta 1980 ja myytiin 1981 romutettavaksi Odenseen.
Henadz Tumilovitš

| Henkilötiedot |
| --- | --- | --- |
Koko nimi: Henadz Anatolevitš Tumilovitš
Syntymäaika: 3. syyskuuta 1971 (ikä 53)
Syntymäpaikka:  Minsk, Valko-Venäjän SNT, Neuvostoliitto (nykyään Valko-Venäjä)
Pelipaikka: maalivahti
Henadz Anatolevitš Tumilovitš (valkoven. Генадзь Анатолевіч Туміловіч, łacinkaksi Hienadź Anatolievič Tumiłovič (engl.), ven. Геннадий Анатольевич Тумилович, Gennadi Anatoljevitš Tumilovitš, s. 3. syyskuuta 1971 Minsk, Valko-Venäjän SNT, Neuvostoliitto, nykyinen Valko-Venäjä) on valkovenäläinen entinen jalkapalloilija ja nykyinen jalkapallovalmentaja. Hän edustaa Venäjän jalkapalloliigassa pelaavaa FK Tosnon joukkuetta ja on pelipaikaltaan entinen maalivahti ja nykyinen päävalmentaja.
Aiheesta muualla

Henadz Tumilovitš National Football Teams-sivustolla (englanniksi)
Henadz Tumilovitš Transfermarkt-sivustolla (englanniksi)
Hamazi

Hamazi (tai Khamazi) oli kuningaskunta muinaisessa Lähi-idässä joskus vuoden 2500 eaa. tienoilla. Hamazi sijaitsi luultavasti Iranin Zagrosvuorten länsiosassa joskus 3. vuosituhannella eaa., luultavasti Dijalan rannoilla kenties Nuzin tai nykyisen Hamadanin lähellä.
Tämä kuningaskunta mainitaan Syyriassa sijainneen kauppavaltio Eblan savitauluissa, ja myös sumerilaisessa kuningasluettelossa lyhytaikaisena Kišin kukistajana. Sumerin kuningasluettelo mainitsee Hamazin kuningas 
Hadanišin ja eräs Eblan savitaulu kuningas Zizin. Hamazi oli Uus-Sumerin provinssi.
HMS Uttern (1921)

| HMS Uttern |
| --- | --- |

Aluksen vaiheet
Rakentaja:  Karlskronavarvet
Kölinlasku:  1916
Laskettu vesille:  25. heinäkuuta 1921
Palveluskäyttöön:  11. joulukuuta 1921
Poistui palveluskäytöstä:  6. lokakuuta 1944
Tekniset tiedot
Uppouma:  422 t (standardi) 650 t (sukelluksissa)
Pituus:  57,0 m
Leveys:  5,8 m
Syväys:  3,0 m
Koneteho:  2-akselinen, 2 x 6-sylinteristä Atlas SN -dieselmoottoria 2 100 hv 2 x sähkömoottoria 520 shp
Nopeus:  15,2 solmua (pinnalla) 8,2 solmua (sukelluksissa)
Miehistöä:  31
Aseistus
Aseistus:  4 x 45,7 cm M/15 -torpedoputkea 1 x 75 mm kan M/16
HMS Uttern (runkonumerot U ja Ut) oli Ruotsin laivaston Bävern-luokan sukellusvene.
Valmistus

Alus tilattiin Karlskronan laivastontelakalta, missä köli laskettiin 1916. Se laskettiin vesille 25. heinäkuuta 1921 ja liitettiin laivastoon vielä samana vuonna 11. joulukuuta.
Palvelus

Alus poistettiin palveluksesta 6. lokakuuta 1944. Sen myöhempi kohtalo on tuntematon.
Henadz Bliznjuk

Henadz Bliznjuk
Henadz Pjatrovitš Bliznjuk (valkoven. Генадзь Пятровіч Блізнюк, ven. Геннадий Петрович Близнюк, Gennadi Petrovitš Bliznjuk; s. 30. heinäkuuta 1980 Svetlogorsk, Valko-Venäjän SNT, Neuvostoliitto, nykyinen Svetlahorsk, Valko-Venäjä) on valkovenäläinen jalkapalloilija. Hän edustaa Valko-Venäjän jalkapalloliigassa pelaavaa Tarpeda-BelAZ Žodzina ja on pelipaikaltaan hyökkääjä.
Aiheesta muualla

Kuvia tai muita tiedostoja aiheesta Henadz Bliznjuk Wikimedia Commonsissa
Henadz Bliznjuk National Football Teams -sivustolla (englanniksi)
Henadz Bliznjuk Transfermarkt-sivustolla (englanniksi)
Heli Hyttinen

| Heli Hyttinen> Henkilötiedot |
| --- | --- |
Syntynyt: 11. syyskuuta 1995 (ikä 29)
Kansalaisuus:  Suomi
Ammatti:  näyttelijä
Aiheesta muualla
IMDb 
Elonet
Heli Hyttinen (s. 11. syyskuuta 1995) on suomalainen näyttelijä. Hyttinen on opiskellut näyttelijäksi Tampereen yliopiston Nätyllä ja valmistunut teatteritaiteen maisteriksi vuonna 2021.
Hyttinen on näytellyt muun muassa Suomen Kansallisteatterissa, Tampereen Työväen Teatterissa ja Teatteri Jurkassa. Hän näyttelee pääosaa Ida-Maria Olvan ohjaamassa lyhytelokuvassa Mehiläiskesä.
Teatterirooleja

Katrina, Tampereen Työväen Teatteri, 2023
Jane! Jane! Jane! , Teatteri Jurkka, 2022
Paskateoria, Näty, 2020
Otteita, Kansallisteatteri, 2019
Hair, Näty, 2019
Tv- ja elokuvarooleja

Sininen enkeli – Anja Kauranen, 2022
Mehiläiskesä – Eedi, 2021
Tove – Viuhti, 2020
HMS Usk (1903)

| HMS Usk |
| --- | --- |
 HMS Usk

Aluksen vaiheet
Rakentaja:  Yarrow and Company, Poplar
Kölinlasku:  30. heinäkuuta 1902
Laskettu vesille:  25. heinäkuuta 1903
Palveluskäyttöön:  maaliskuu 1904
Loppuvaihe:  myyty romutettavaksi 1920
Tekniset tiedot
Uppouma:  590 t 660 t (max)
Pituus:  70,49 m
Leveys:  7,16 m
Syväys:  3,05 m
Koneteho:  7 500 ihp
Nopeus:  25,5 solmua
Miehistöä:  70
Aseistus
Aseistus:  4 × QF 12 naulan 12 cwt laivatykki 2 × 18" torpedoputkea
HMS Usk oli Britannian kuninkaallisen laivaston River-luokan torpedovenehävittäjä.
Valmistus

Alus tilattiin osana vuosien 1901-1902 laivasto-ohjelmaa Yarrow and Companyltä Poplarista, missä köli laskettiin 30. heinäkuuta 1902. Alus laskettiin vesille 25. heinäkuuta 1903 ja valmistui maaliskuussa 1904.
Palvelus

Alus myytiin 29. heinäkuuta 1920 romutettavaksi.
Helisson

Helisson (m.kreik. Ἑλισσών, Helissōn) voi viitata seuraaviin:
Helisson, Lykaonin poika kreikkalaisessa mytologiassa
Helisson, antiikin aikainen kaupunki Arkadiassa
Elissónas, antiikin Helisson, joki Arkadiassa Kreikassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Helisson”, voi hakea sivunnimihaulla, laajalla sivunnimihaulla tai tekstihaulla.
Goddess of Desire

| Goddess of Desire> Tiedot |
| --- | --- |
Toiminnassa:  1996–
Tyylilaji:  Heavy metal
Kotipaikka:  Alankomaat
Laulukieli:  englanti
Jäsenet:  Bastard,  rummut   Cape Fear,  kitara   Count August,  basso, laulu   Lord Arydon,  kitara   Delilah,  laulu  
Entiset jäsenet:  Bart Eeltink (Grev Drake),  kitara, laulu (1995−2002)  Der Knüppelmeister (Maarten Luijsterburg),  rummut (2002−2005)  Emperor Mark,  rummut (1995–2002)  Lilith,  laulu (1995–2005) 
Levy-yhtiö:  Armageddon Music  
Infobox OKNimi-testi OK: 
Goddess of Desire on hollantilainen heavy metal -yhtye, joka perustettiin 1995. Debyyttialbumi Let Us Win This War julkaistiin 1996 ja viimeisin albumi Awaken Pagan Gods 2005.
Jäsenet

Bastard – rummut
Cape Fear – kitara
Count August – basso, mieslaulu
Lord Arydon – kitara
Delilah – naislaulu
Jäsenet > Entisiä jäseniä

Bart Eeltink (Grev Drake) – kitara/mieslaulu (1995–2002)
Der Knüppelmeister (Maarten Luijsterburg) – rummut (2002–2005)
Emperor Mark – rummut (1995–2002)
Lilith – naislaulaja (1995–2005)
Diskografia

Let Us Win This War (1996)
Symbol of Triumph (1998)
Conquerors Divine (2002)
Awaken Pagan Gods (2005)
Diskografia > EP:t

Let Us Win This War II (1997)
Symbol of Triumph II (1999)
Conquerors Divine (2002)
Diskografia > Livealbumit

Live at the Buze (1995)
Diskografia > Videot

”Only the True Will Stay” (1996)
”Blasphemic Beer” (1997)
”Awake at Wacken” (1998)
Heinätori

Heinätori voi tarkoittaa seuraavia asioita:
Heinätori, aukio ja torialue Pietarissa Venäjällä
Heinätori, aukio Tampereella
Heinätorin puisto, puistoalue Oulussa entisen torin paikalla
Hötorget, aukio Tukholmassa Ruotsissa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Heinätori”, voi hakea sivunnimihaulla, laajalla sivunnimihaulla tai tekstihaulla.
HMS Indefatigable (1909)

| HMS Indefatigable |
| --- | --- |
 HMS Indefatigable

Aluksen vaiheet
Rakentaja:  Devonportin telakka
Kölinlasku:  23. helmikuuta 1909
Laskettu vesille:  28. lokakuuta 1909
Palveluskäyttöön:  helmikuu 1911
Poistui palveluskäytöstä:  upposi Skagerrakin taistelussa 31. toukokuuta 1916
Tekniset tiedot
Uppouma:  18 470 t (tyhjä)  22 080 t (kuormattu)
Pituus:  180 m
Leveys:  24 m
Syväys:  8,2 m
Koneteho:  43 000 shp
Nopeus:  25,8 solmua
Miehistöä:  820–1 200
Aseistus
Aseistus:  8 × BL 12" (304,8 mm) Mk X (4 × 2) -tykkiä 16 × BL 4" (101,6 mm) Mk VII -tykkiä 4 × QF 3 naulan tykkiä  3 × 18" torpedoputkea
HMS Indefatigable oli Britannian kuninkaallisen laivaston Indefatigable-luokan taisteluristeilijä.
Valmistus

Alus tilattiin Devonportin telakalta, missä köli laskettiin 23. helmikuuta 1909. Alus laskettiin vesille 28. lokakuuta ja otettiin palvelukseen helmikuussa 1911.